
Lilkenne- Ja vlastintävirasto 


Radioamatöörimääräys 
Annettu Helsingissä 9 päivänä huhtikuuta 2019 


Liikenne- ja viestintävirasto on määrännyt 7 päivänä marraskuuta 2014 annetun säh- 
köisen viestinnän palveluista annetun lain (917/2014) 97 8:n 3 momentin ja 304 8:n 1 
momentin 5 kohdan nojalla: 


Luku 1Yleiset säännökset 


1 8 Määräyksen tarkoitus 


Tämän määräyksen tarkoitus on edistää radioviestinnän häiriöttömyyttä 
sekä sähköisen viestinnän palveluista annetun lain 3 8:n 13 kohdassa mää- 
riteltyjä radioamatööriviestinnän harjoittamisen tarkoituksia. 


2 & Soveltamisala 


Tässä määräyksessä määrätään radioamatöörilähettimien rakenteesta ja 
käytöstä sekä muista radioamatööriviestinnässä noudatettavista erityisistä 
säännöksistä. 


3 & Määritelmät 
Tässä määräyksessä tarkoitetaan: 


1) radioamatöörilähettimellä radiolähetintä, joka toimii jollakin Liikenne- ja 
viestintäviraston radioamatööriviestintään määräämällä radiotaajuudella ja 
joka voi toimia taajuusalueella 26 MHz - 2450 MHz vain kansainväliseen te- 
leliikenneyleissopimukseen! liittyvässä radio-ohjesäännössä tai Liikenne- ja 
viestintäviraston määräyksessä radioamatööritoimintaan osoitetuilla taa- 
juusalueilla. 


2) radioamatööriasemalla radioasemaa, johon sisältyy yksi tai useampi ra- 
dioamatöörilähetin. 


3) radioamatööritoistinasemalla radioamatööriasemaa, joka on tarkoitettu 
automaattisesti lähettämään edelleen radioamatöörilähetyksiä ilman luvan- 
haltijan välitöntä valvontaa; 


4) modulaatiohuipputeholla (pX) radiolähettimen normaaliolosuhteissa an- 
tennin syöttöjohtoon yhden radiotaajuisen jakson aikana modulaatio- 
verhokäyrän korkeimmassa huipussa antaman tehon keskiarvoa; 


1 Saatettu voimaan asetuksella 43/1986. 

5) kantoaaltoteholla (pZ) moduloimattoman radiolähettimen antennin syöt- 
töjohtoon yhden radiotaajuusjakson aikana antaman tehon keskiarvoa; 


6) harhalähetteillä lähetteitä, joiden taajuus on lähetystaajuuden ulkopuo- 
lella ja joiden tasoa voidaan pienentää vaikuttamatta informaation siirtoon. 


Luku 2 Lupa ja tunniste 


4 & Luvanhaltija 


Radioamatöörilupa myönnetään sähköisen viestinnän palveluista annetun 
lain 40 8:n ja 41 8:n mukaisesti luonnolliselle henkilölle, jolla on saman lain 
265 8:n 1 momentissa tarkoitettu pätevyystodistus radiolähettimen käyt- 
töön radioamatööriviestintään, tai saman lain 3 8:n 13 kohdassa tarkoitet- 
tua radioamatööriviestintää harjoittavalle oikeushenkilölle, jonka radioama- 
tööriaseman valvojalla on tällainen pätevyystodistus. 


5 & Radioamatööriaseman erikoislupa ja tarvittava pätevyys 


Seuraavien radiolähettimien hallussapitoon ja käyttöön on oltava radioama- 
tööriaseman erikoislupa: 


a) radioamatööritoistinasema, joka ei ole luvanhaltijan välittömässä val- 
vonnassa ja 


b) radioamatööriasema, joka toimii ilman radioamatöörin välitöntä valvon- 
taa. 


Erikoislupaa edellyttävän radioamatööriaseman valvojalla on oltava yleis- 
luokan tai teknillisen luokan pätevyystodistus. 


6 8 Radioamatööriaseman kutsumerkki 


Radioamatööriaseman kutsumerkkinä käytetään radioluvassa määrättyä 
aseman kutsumerkkiä, jos ei jäljempänä 2 - 5 momentissa muuta määrätä. 
Kutsumerkki on lähetettävä radioyhteyden alussa ja yhteyden aikana vä- 
hintään kerran kymmenessä minuutissa. Kutsumerkki on lähetettävä ylei- 
sesti vastaanotettavissa olevalla tavalla. 


Jos suomalaisen radioamatööriaseman radioluvassa määrätyssä kutsu- 
merkissä on välittömästi Suomen kansallisuustunnuksen jäljessä numero 0, 
on kutsumerkkinä käytettävä muualla Suomessa kuin Ahvenanmaan maa- 
kunnan alueella radioluvassa määrättyä aseman kutsumerkkiä, jonka pe- 
rään on liitetty kauttaviiva sekä numero 1-9. 


Jos suomalaisen radioamatööriaseman radioluvassa määrätyssä kutsu- 
merkissä on välittömästi Suomen kansallisuustunnuksen jäljessä muu nu- 
mero kuin O, on kutsumerkkinä käytettävä Ahvenanmaan maakunnan alu- 
eella radioluvassa määrättyä aseman kutsumerkkiä, jonka eteen on liitetty 
kirjaintunnus OHO ja kauttaviiva, tai jonka perään on liitetty kauttaviiva ja 
numero 0. 


Muun kuin suomalaisen radioamatööriaseman kutsumerkkinä käytetään 
määrättyä aseman tunnusta, jonka eteen on muualla Suomessa kuin Ahve- 
nanmaan maakunnan alueella liitetty kirjaintunnus OH ja kauttaviiva ja Ah- 
venanmaan maakunnan alueella kirjaintunnus OHO ja kauttaviiva. 

Sen lisäksi, mitä kutsumerkistä on määrätty 1-4 momentissa, saa kutsu- 
merkin perään liittää kauttaviivalla erotettuna myös lisämerkin tai merkki- 
sarjan. 


Luku 3 Radioamatöörilähettimen käyttö 


7 8 Radioamatööriaseman lähetys 


Radioamatööriasemaa saa käyttää lähetystoimintaan niillä taajuuksilla, jot- 
ka Liikenne- ja viestintäviraston radiotaajuusmääräyksessä on osoitettu ra- 
dioamatööritoimintaan. 


Radioamatööriviestinnässä ei saa käyttää tarpeettoman suurta lähetyste- 
hoa tai -kaistanleveyttä. 


8 & Salauksen kielto 


Radioamatööriviestintää ei saa salata lukuun ottamatta seuraavaa viestin- 
tää: 


1) lähettäjän ja viestien eheyden varmistava viestin osuus, 

2) radioamatööritoimintaan tarkoitetun satelliitin komentomaa-aseman ja 
satelliitin välinen ohjausviestintä sekä 

3) sellaisen radioamatööriaseman ohjausviestintä, minkä hallussapitoon ja 
käyttöön tarvitaan 5 8:ssä tarkoitettu radioamatööriaseman erikoislupa. 


9 & Toisen radioamatööriaseman käyttö 


Toisen radioamatööriasemaa käytettäessä ei saa ylittää käyttäjän eikä 
aseman luvanhaltijan pätevyysluokan oikeuksia. Jos toisen radioasemaa 
käytetään sen luvanhaltijan tai kerhoaseman valvojan välittömässä valvon- 
nassa, saadaan kuitenkin käyttää luvan haltijan tai aseman valvojan päte- 
vyysluokan oikeuksia sen estämättä, mitkä ovat käyttäjän oikeudet. 


10 & Muu viestintä kuin radioamatööriviestintä 


Radioamatööriasemalla saa olla yhteydessä muuhun radioasemaan kuin ra- 
dioamatööriasemaan, kun on kyse ihmishengen välittömästä pelastamises- 
ta tai uhkaavan hätätapauksen estämisestä taikka viranomaisen johtamas- 
ta pelastuspalveluharjoituksesta. 


11 8 Kielletty radioamatööriviestintä 


Radioyhteyksien pitäminen on kielletty sellaisen maan radioamatööriase- 
miin, jonka telehallinto on ilmoittanut, ettei se salli tällaisten yhteyksien pi- 
tämistä. 


12 8 Samanarvoiset ja toissijaiset oikeudet 


Taajuusalueella, jolla radioamatööriviestinnällä on Liikenne- ja viestintävi- 
raston antaman radiotaajuusmääräyksen mukaan toissijaiset oikeudet, ra- 
dioamatöörilähetykset eivät saa aiheuttaa haitallisia häiriöitä samaa taa- 
juusaluetta ensisijaisin oikeuksin käyttävälle radioviestinnälle. 


Taajuusalueella, joka on Liikenne- ja viestintäviraston antaman radiotaa- 
juusmääräyksen mukaan annettu samanarvoisin oikeuksin radioamatööri- 

viestinnälle ja muulle radioviestinnälle, radioamatöörilähetykset eivät saa 
aiheuttaa haitallisia häiriöitä saman taajuusalueen suomalaiselle radiovies- 
tinnälle. 


13 & Yhteisön radioamatööriaseman valvonta 


Yhteisön radioamatööriasemalla ja -toistinasemalla on oltava valvoja, joka 
valvoo radioviestintää koskevien säännösten noudattamista radioamatööri- 
toiminnassa. Valvojan nimi on ilmoitettava Liikenne- ja viestintävirastolle. 


Jos valvoja havaitsee tai saa tietoonsa, että radioamatööriasemaa tai - 
toistinasemaa käytetään radioviestintää koskevien säännösten tai radiolu- 
van ehtojen vastaisesti, hänen on katkaistava aseman lähettimen toiminta 
viivytyksettä. 


14 8 Radioamatööriaseman käyttö suomalaisessa aluksessa 


Radioamatööriaseman käyttämiseen suomalaisessa aluksessa on oltava 
aluksen päällikön suostumus. Radioamatööriaseman käyttö on lopetettava 
välittömästi, jos aluksen päällikkö, aluksen varustamo, VTS-keskus, sata- 
maviranomainen tai Liikenne- ja viestintävirasto vaatii sitä. 


Radioamatööriaseman käyttö ei saa häiritä aluksen muuta radioviestintää, 
aluksen radioaseman turvallisuuspäivystystä eikä muiden aluksella olevien 
radiolaitteiden toimintaa. 


15 8 Radioamatööriaseman käyttö suomalaisessa ilma-aluksessa 


Radioamatööriasemaa saa käyttää suomalaisessa ilma-aluksessa Suomen 
ilmatilassa, jos radioamatööriaseman käyttämiseen on Liikenteen turvalli- 
suusviraston (Trafi) tai Liikenne- ja viestintäviraston hyväksyntä ja ilma- 
aluksen päällikön suostumus. 


Radioamatööriaseman käyttö on lopetettava välittömästi, jos ilma-aluksen 
päällikkö, ilma-aluksen omistaja, aluelennonjohto tai Liikenne- ja viestintä- 
virasto vaatii sitä. 


Ilma-aluksen radioasemaan kuuluvien lähettimien, vastaanottimien, anten- 
nien ja syöttöjohtojen käyttäminen radioamatööriviestintään on kielletty. 


Radioamatööriaseman käyttö ei saa haitata ilma-aluksen radioaseman ra- 
dioviestintää eikä häiritä muiden ilma-aluksessa olevien laitteiden toimin- 
taa. 


Radioamatööriasemalla suomalaisessa ilma-aluksessa saa käyttää Liikenne- 
ja viestintäviraston radiotaajuusmääräyksessä radioamatööriviestintään 
määrättyjä alle 30 MHz taajuuksia. Yli 30 MHz taajuuksista saa käyttää vain 
radioamatööri-viestinnälle ensisijaisin yksinoikeuksin varattuja taajuuksia. 


Luku 4 Tekniset määräykset 


16 8 Radioamatöörilähettimen ominaisuudet 


Jos radioamatöörilähetin on rakenteeltaan sellainen, että suurin sallittu lä- 
hetysteho on mahdollista ylittää, lähetin on varustettava mittarilla, jolla 
voidaan luotettavasti varmistua tehorajan noudattamisesta. 

Radioamatööriaseman aiheuttamat harhalähetteet on pidettävä mahdolli- 
simman vähäisinä: 


1) Alle 30 MHz:n taajuuksille osuvien harhalähetteiden vaimennuksen pitää 
olla vähintään 40 dB verrattuna lähettimen ulostulotehoon. Harhalähetteen 
huipputeho (pX) ei saa ylittää 10 mW. 


2) Yli 30 MHz:n taajuuksille osuvien harhalähetteiden vaimennuksen pitää 

olla vähintään 60 dB verrattuna lähettimen ulostulotehoon. Radioamatööri- 
toiminnalle osoitettujen taajuusalueiden ulkopuolella harhalähetteen huip- 

puteho (pX) ei saa ylittää 25 UW. 


Jos harhalähetteet kuitenkin aiheuttavat haitallista häiriötä muulle radio- 
viestinnälle, harhalähetteiden vaimennusta on lisättävä 20 dB 2 momentis- 
sa määrätyistä arvoista. 


Radioamatöörilähettimen lähetystaajuuden on pysyttävä mahdollisimman 
vakaana. 


Radioamatööriaseman lähete on pidettävä kaikissa käyttöolosuhteissa ra- 
dioamatöörikäyttöön osoitetun taajuusalueen sisällä. Alle 30 MHz taajuuk- 
silla suurin sallittu kaistanleveys on 8 kHz. Taajuusalueilla 50 - 146 MHz 
suurin sallittu kaistanleveys on 18 kHz. Kuitenkin taajuusalueilla 472 - 479 
kHz, 10100 - 10150 kHz ja 70,00 - 70,050 MHz suurin sallittu kaistanleveys 
on 1 kHz. 


Jos radioamatööriaseman aiheuttama kentänvoimakkuus ylittää kentän- 
voimakkuuden, mitä sähkömagneettista yhteensopivuutta koskevat suoja- 
vaatimukset täyttävän häiriintyvän radiolaitteen, telepäätelaitteen, sähkö- 
laitteen tai televerkon tulee sietokykyvaatimusten mukaisesti häiriintymättä 
sietää, poistetaan tai rajoitetaan häiriö sähköisen viestinnän palveluista an- 
netun lain 277 8:n mukaisesti. 


17 8 Radioamatööritoistinaseman ominaisuudet 


Radioamatööritoistinaseman lähettimen on oltava rakenteeltaan sellainen, 
että se käynnistyy vain avaussignaalista. 


Radioamatööritoistinaseman kauko-ohjausjärjestelmän on oltava sellainen, 
että vain toistinaseman valvoja pystyy ohjaamaan asemaa. 


Luku 5 Voimaantulosäännökset 


18 & Voimaantulo ja siirtymäsäännökset 


Tämä määräys tulee voimaan 9 päivänä huhtikuuta 2019 ja se on voimassa 
toistaiseksi. 


Tämän määräyksen 5 8:n 2 momenttia ei sovelleta radioamatööritoistin- 
aseman valvojaan, jonka nimi on ilmoitettu Viestintävirastolle tai Liikenne- 
ja viestintävirastolle ennen tämän määräyksen voimaantuloa. 


Tällä määräyksellä kumotaan Viestintäviraston 17. joulukuuta 2014 antama 
samanniminen määräys (Viestintävirasto 6 J/2018 M). 

19 8 Tiedonsaanti ja julkaiseminen 


Tämä määräys on julkaistu Liikenne- ja viestintäviraston määräyskokoel- 
massa ja se on saatavissa Liikenne- ja viestintäviraston asiakaspalvelusta: 


Käyntiosoite Dynamicum, Erik Palmenin aukio 1, 
Helsinki 

Postiosoite PL 313, 00561 Helsinki 

Puhelin 0295 390 100 

Sähköposti asiakaspalvelu(at)traficom.fi 

WWW-sivusto http://www.traficom.fi/ 


Helsingissä 9 päivänä huhtikuuta 2019 


Pääjohtaja Kirsi Karlamaa 


Johtaja Kati Heikkinen 


